text: [{"text_idx": "#000003", "text": "Hojii hojjatamuu kamiyyuu keessatti dogongorri hin dhabamu. Nama hamma dandeettii ofii sabaaf gumaachudhaaf tattaaffaturraayis hanqinni hin dhabamu. Namni qeeqafi hamii jalaa ba\u2019uu danda\u2019u yoo jiraate nama harkaafi luka isaa maratee taa\u2019e qofa. Hojii qabatamaa tokko hojjadhee ofiifis uummata kootifis bu\u2019aa nan buusa jettanii ni yaaddan taanan qeeqafi arrabsoo akkasumas hinaaffaa isinirra ga\u2019uuf adeemuuf sirritti qophaa\u2019uu qabdu."}, {"text_idx": "#000005", "text": "Gama biraatiin qeeqni dhiyaatu kaniyyuu namaafi yaada adda baasee ilaaluu qaba. Namni tokko har\u2019a dogongoree waa balleessuun ni mala. Namni har\u2019a waan tokko balleessef garuu yeroo hunda balleessaa sanaaf jecha qeeqamuun irra hin jiraatu. Yoo qeeqnu yaada namootni dhiyeessaniifi hojmaata isaanii irratti haa fuulleffannuu. Waan hunda caala garuu, qeeqa dhiyeessuu keenyan dura ani akka dhuunfaa kootti eenyu? Maalan hojjadhe? Maalan gumaache? Eddoo nama sanaa osoon ta\u2019ee maalan godhuu danda\u2019a jedhanii of gaafachuun barbaachisaadha. Qeeqafi taajjabiin qullaa bu\u2019uura haqaa hin qabne osoo hamma kuntaala dhibbaas heddummaatee hojii qabatamaa kiiloo takkattii akka hin madaalle irraanfachuu hin qabnu!"}, {"text_idx": "#000018", "text": "Maxxansaa Fokkataa irratti arge ilaalchisee"}]